dh-unibe/image-text_koenigsfelden-charters-post-1500 huggingface dataset:
Ich, Niclaus Buwmā von Haͤntzikenn, thuͦn kund mencklichm̄ mit disem brieff, ✳ dasz mir der fùrnaͤm, wisz Hanns Bürrer, jetz mineˀ genaͤdigenn froͧwenn aͤpptissinn ✳ unnd gemeins convēts zuͦ Küngsfeldenn hoffmeyster, ✳ zuͦ einem staͤtten manlechen gelichn̄ haͧtt siben
mütt kernnen gelts ✳ jàrlichs zinssz, ✳ zuͤ Haͤnntschikenn gelaͤgenn, ✳ so vormaͧls Verenen Anglikerin, jetz miner elichen froͧwn̄, ✳ lut der selbn̄
lechen brieff ✳ gelichenn, ✳ sinnd ✳ lechenn vom schlosz Hapspurg ꝫc̄. also dasz ich ✳ soll ✳ unnd mag ✳ die obgenantt₎ kernnen gültt unnd dasz
lechenn ✳ nutzenn, ✳ niessenn, ✳ besetzenn ✳ unnd entsetzenn, ✳ alles naͧch manlechens recht ✳ unnd inhaltt desz lechenn brieffs, ✳ so ich dàrum̄b von minen gnaͤdigenn froͧwenn inhab ꝫc̄. daruff ich dem obbenampten minem herrnn̄ hoffmeyster gelopt ✳ unnd
geschwornn hab ✳ innamen minner gnaͤdigenn froͧwenn, ✳ wasz einem lechenman zetuͤnd ✳ gegenn siner obrikeyt gebürtt, ✳ dasz ich
solichs alles ✳ unnd yetlichs insunders, ✳ als ob esz harinn von stuck ✳ ze stuck ✳ gemeldet wer, ✳ wil erstattenn ✳ unnd besunders
verschwigne lechenn offnen ✳ unnd fürbrinng₎, so ver alsz an mich lanngt, ✳ alles by uffraͤchtenn unnd guͦtten trùwen̄
anͧ alle geverd. ✳ unnd desz zuͦ urkünd ✳ so hab ich, obbenamptˀ Niclausz Buwman, ✳ mit flisz ernnstlich gebaͤ¬
ttenn ✳ unnd erbaͤttenn ✳ den frommē, wisenn Cuͤnratt₎ Ragornn̄, schults̄n zuͦ Brugg, ✳ minē liebenn herren, dasz
er sin eigenn insigell, doch im ✳ sinen erbenn ✳ unnd naͧchkomm̄en anͧ schadenn, ✳ an disenn brieff haͧtt laussenn heͣnckē,
der gebenn ist im schlosz Hapspurg, ✳ alsz uff ein gehaltnen mantag daͧselbs, wasz nechst mittwuchn̄ voˀ dem helig₎ pfinnstag, von xp̄i gottes geburt zaltt fünftzechen hundert ✳ unnd fünfftzächenn jaͧr.
1515 ✳
43 ✳
Nͦ✳ 57 ✳
Staatsarchiv
AARGAU
Königsf. 895